Ondersoek na Kuga-branddood duur voort | Maroela Media
Die geregtelike ondersoek na die dood van Reshall Jimmy in die Ford Kuga-sage duur Maandag voort.
Adv. Gerrie Nel, hoof van AfriForum se privaatvervolgingseenheid, gaan namens die Jimmy-gesin in die Wes-Kaapse hooggeregshof verskyn in die geregtelike ondersoek na sy afsterwe. Tydens dié verrigtinge sal getuienis oor die omstandighede van Jimmy se dood gelei word.
Jimmy het in Desember 2015 doodgebrand toe sy Ford Kuga wat hy bestuur het aan die brand geslaan het. Dié ondersoek sal bepaal of die Ford-motormaatskappy vir Jimmy se dood vervolg kan word.
Maroela Media het vroeër berig dat die Nasionale Vervolgingsgesag (NVG) besluit het om Ford nie te vervolg vir Jimmy se dood nie, maar het die gesin ŉ nolle prosequi-sertifikaat (wat private vervolging moontlik maak) geweier aansien die NVG op die uitslag van die ondersoek wag.
AfriForum Ford Kuga Gerrie Nel
Hoeveel gevalle was daar nou nie waar die Kugas brand nie? Ander Motor vervaardigers het al probleme op hulle modelle heeltemal ander hanteer. Laat mens dink. Geen Ford op my werf nie dankie.
Sou die hof bevind dat Ford verantwoordelik is, hoop ek Ford ondersteuners neem kennis dat die Fordmaatskappy alles gedoen het om aanspreeklikheid te probeer vermy. Geen ford meer vir my nie.
Genade, 3-4 jaar na die tyd?!
Waar was Afriforum toe die saak witwarm was?! Intussen het die motor sy waarde in die grond in verloor, baie eienaars onnodig skade gely, en is die swak HUB van Ford SA (rakende die Kuga saga) al twee jaar veilig terug in die VSA in ‘n ander rol.
Dis nie baie oortuigend nie…
In die tagtigs het elke jongman gedink sy skedonk was die beste. Daar was baie oulike akronieme vir motorname in omloop:
Ford het waarskylik die meeste gehad met
FORD – Foute Oral Ry Datsun, First/Found On Rubbish Dump
FIAT – First In All Trouble
GOLF – Gee Ons Liewer Ford
DATSUN – Daaglikse Aangename Toere Sonder Uitgawes Natuurlik
NISSAN – Niks Is So Sat As Nissan,
en nog vele andere wat ek nie meer kan onthou nie.
As Afriforum ondersteuner en opbetaalde lid dink ek regtig daar is beter sake om op te konsentreer waar wit Suid Afrikaners daagliks benadeel word. Die persoon wat Gerrie verteenwoordig is nie eers ‘n Afriforum lid nie. Afriforum mors my geld en behoort in die bek reguk te word.